cyanic-selkie/wikianc huggingface dataset:
MTV Europe Music Awards
MTV Europe Music Awards uvijek mijenja grad domaćin. Do sada, gradovi Njemačke, Italije i Ujedinjenog Kraljevstva su bili domaćina po dva puta. Njemačka je ugostila događaj po treći put 2007. godine i to u Münchenu, 1. novembra 2007. godine. Također je dana 31. oktobra 2007. godine, najavljeno da će MTV Europe Music Awards 2008 ugostiti engleski grad Liverpool.
Nagrade se dodjeljuju godišnje, a prenosi se uživo na MTV Europe, MTV-u i većini međunarodnih MTV stanica, kao i online.
Do danas, Eminem je dobio ukupno 9 (uključujući jednu sa D12). Slijedi ga Justin Timberlake (5), Muse (5), The Prodigy (5), Linkin Park (4), Backstreet Boys (4), Madonna (4), Britney Spears (5), Robbie Williams (4), Red Hot Chili Peppers (4), Coldplay (4), Spice Girls (3), Alicia Keys (3), Jennifer Lopez (3), Kane (3), Gorillaz (3), and Oasis (3).
2003
To see all the nominees go to the 2003 Awards page.
2007
Pobjednici:
Nastupi
Avril Lavigne, Mika, Foo Fighters, My Chemical Romance, Babyshambles, Tokio Hotel, te duet Will.I.Am i Nicole Scherzinger, kao i mnogi drugi izvođači.
Link: http://www.mtvnetworks.co.uk/snoop
NGC 16
NGC 16 (također poznat kao MCG 4-1-32, PGC 660 i UGC 80) je eliptična galaksija koja je udaljena oko 143 miliona sg od Zemlje i nalazi se u sazviježđu Pegaz. Najveći prečnik je 1,80 (75 hiljada sg) a najmanji 1,0 uglovnih minuta (41 hiljada sg). Prvo otkriće je napravio John Frederick William Herschel 8. septembra 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Heptan
Heptan je hemijski spoj koji spada u grupu zasičenih ugljikovodika alkana. Ima sumarnu formulu C7H16. Postoji 9 izomera heptana. Od izomera obično se misli na n-heptan, koji ima jednostavni sedmočlani nerazgranati lanac.
Osobine
U vodi n-heptan nije rastvorljiv. Ako se u zraku nalazi između 0,1 i 6,7% heptana, može doći do eksplozije. Čisti heptan ima oktanski broj “0”, pošto je njegovo prisustvo u gorivu nepoželjno. Njegova toplotna moć iznosi 44,7 MJ/kg. Minimalna tačka gorenja iznosi -22 oC, a tačka paljenja 215 oC. Rastvorljiv je u hloroformu i eteru.
Izomeri heptana
Uključujući i n-heptan, postoji devet izomera:
2,2-dimetilpentan i 3,3-dimetilpentan su neo-heptani koji spadaju u neo-alkane.
Upotreba
Upotrebljava se kao rastvarač u organskim sintezama. Služi i kao standard za određivanje kvaliteta goriva, pri čemu ima oktanski broj nula.
PIP5K1A
Fosfatidilinozitol-4-fosfat 5-kinaza tip-1 alfa jest enzim koji je kod ljudi kodiran genom PIP5K1A sa hromosoma 1.
NGC 7570
NGC 7570 (također poznat kao IRAS 23142+1312, MCG 2-59-18, PGC 70912 i UGC 12473) je prečkasta spiralna galaksija koja je udaljena oko 216 miliona sg od Zemlje i nalazi se u sazviježđu Pegaz. Najveći prečnik je 1,60 (101 hiljada sg) a najmanji 0,9 uglovnih minuta (57 hiljada sg). Prvo otkriće je napravio John Frederick William Herschel 17. novembra 1784. godine.
IC 1405
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 4652
Najbliži NGC/IC objekti
Sljedeći spisak sadrži deset najbližih NGC/IC objekata.
Demografija Čelinca
Po popisu stanovništva iz 1991. godine, općina Čelinac imala je 18.713 stanovnika, raspoređenih u 30 naselja.
Popis 1991.
ukupno: 18.713
Popis 1971.
ukupno: 17.430
Bong Joon-ho
Bong Joon-ho (rođen 14. septembra 1969) jest južnokorejski filmski režiser i scenarist. Njegovi filmovi sadrže društvene teme, žanrovsko miješanje, crni humor i nagle promjene raspoloženja. Na Metacriticu Bong je 2017. godine zauzeo 13. mjesto na listi 25 najboljih filmskih režisera 21. vijeka. Bong je stekao prvo priznanje za svoj drugi dugometražni film, kriminalističku dramu Sjećanja na ubistvo (2003), prije nego što je postigao komercijalni uspjeh sa svojim sljedećim filmovima, filmu o čudovištu Domaćin (2006) i distopijskim trilerom Ledolomac (2013), koji su među filmovima sa najvišom zaradom u Južnoj Koreji.
Dva njegova filma prikazana su u konkurenciji na filmskom festivalu u Kanu – Okja iz 2017. i Parazit iz 2019. godine, od kojih je posljednji dobio prvu Zlatnu palmu za jedan južnokorejski film. Za Parazit, Bong je dobio nagrade Akademije za najbolji film, najboljeg režisera, najbolji originalni scenarij (s Han Jin), i nagradu za najbolji međunarodni igrani film.
Es-Sedžda
Sura Es-Sedžda (arapski: السجدة; bos.: Padanje ničice) je 32. sura svete islamske knjige Kur'ana. Sadrži 30 ajeta i spada u mekanske sure, sure objavljene u Meki. Sura je nazvana po sedždi, što čini jedan od namaskih ruknova namaza, muslimanske molitve.
Karakteristike
Ova sura, kao i još 28 drugih, počinje nekim od karakterističnih početaka, harfovima koji se ne prevode i koji po tefsirima Kur'ana predstavljaju nadnaravnost Kur'ana. U slučaju sure Es-Sedžda to su harfovi, Elif-Lam-Mim i to je ovoj suri zajedničko sa još pet sura: El-Bekare, Ali Imran, El-Ankebut, Er-Rum i sura Lukman.
Sadržaj
Nakon prva tri ajeta sure u kojima se kazuje o objavljivanju Knjige u koju nema sumnje, a kojima se negiraju tvrdnje onih koji su pokušali da Poslanika utjeraju u laž, u sljedeća tri ajeta se govori o stvaranju nebesa i Zemlje. O tome se kaže:
Vanjski linkovi
✅
CSI: Las Vegas
CSI: Las Vegas ili Mjesto zločina američka je kriminalistička TV-serija koja prati istrage forenzičkog tima policije Las Vegasa koji otkriva okolnosti iza tajanstvenih i neobičnih smrtnih slučajeva i drugih zločina. Autor serije je Anthony E. Zuiker, a snimala se uglavnom u Universal Studios u Universal Cityju (Kalifornija). Pilot-epizoda emitirana je 6. oktobra 2000.
Seriju su zajednički producirali Kim Steinhoff and Jerry Bruckheimer Television i CBS Productions, što je u jesen 2006. postalo CBS Paramount Network Television. Bivša koproducentska kuća Alliance Atlantis Communications više ne postoji, a njen udio u seriji prešao je u vlasništvo investitorske firme GS Capital Partners, filijale kompanije Goldman Sachs. CBS Paramount stekao je prava međunarodne distribucije serije.
Snimljeno je 15 sezona, po čemu je ova serija na 7. mjestu na spisku najdugotrajnijih američkih serija koje se emitiraju u udarnom terminu (primetime). CBS je potvrdio da neće biti 16. sezone, ali će serija biti zaključena dvosatnim TV-filmom, koji će biti emitiran 27. septembra 2015. U filmu će se pojaviti i William Petersen i Marg Helgenberger, članovi originalne glumačke postave, koji su napustili seriju u devetoj, odnosno 12. sezoni, a Ted Danson pridružit će se glumačkoj postavi CSI: Cybera od 2. sezone.
Koncepcija i razvoj
Tokom 1990-ih Anthony Zuiker svojim prvim filmskim scenarijem privukao je pažnju producenta Jerryja Bruckheimera, koji je želio ideju za TV-seriju. Ni Zuiker je tada nije imao, ali mu je njegova supruga rekla za emisiju na Discovery Channelu o forenzičkim detektivima koji koriste DNK i druge dokaze da riješe zaboravljene slučajeve. Zuiker je počeo provoditi vrijeme sa stvarnim forenzičarima iz lasvegaske policije i stekao uvjerenje da tu postoji koncept za seriju. Bruckheimer se složio i dogovorio sastanak sa čelnicima Touchstone Picturesa. Njima se svidio sinopsis i predstavili su ga čelnicima televizija ABC, NBC i FOX, koji ga nisu prihvatili. Šef serijskog programa CBS-a vidio je potencijal u scenariju, a CBS je imao tzv. "glumi-ili-plati" ugovor ("pay or play contract") sa Williamom Petersenom, koji je rekao da želi snimiti pilot-epizodu. Čelnicima CBS-a toliko se svidjela pilot-epizoda da su je odlučili odmah ubaciti u raspored za 2000, i to petkom nakon serije Bjegunac (The Fugitive). U početku se smatralo da će CSI imati koristi od Bjegunca, za koga se očekivalo da će biti hit, ali je do kraja 2000. CSI imao daleko više publike.
Lokacije
Serija je u početku snimana u kanjonu Rye, tj. na njegovom dijelu koji je u vlasništvu kompanije Lockheed Martin, u blizini Santa Clarite. Tu su snimane još neke serije.
Nakon 11. epizode snimanje je premješteno u Santa Clarita Studios; jedino se snimci ulica Las Vegasa rade u samom gradu. Povremeno, kad situacija zahtijeva, snimanje se održava i na lokacijama u Las Vegasu, iako se one češće zamjenjuju lokacijama u Kaliforniji. Neke od tih lokacija jesu srednja škola Verdugo Hills, Royce Hall (koja pripada univerzitetu UCLA), Gradska vijećnica u Pasadeni, a od oktobra 2007. i Državni univerzitet Kalifornije. Snimanje se tako pomaklo iz Santa Clarite, koja je u početku bila izabrana zbog njene sličnosti sa okolinom Las Vegasa. Ipak, taj grad i njegova okolina pokazali su se toliko mnogostrani i prilagodljivi da se tu još uvijek snimaju neke scene na otvorenom. U bonus sadržaju na DVD-u 4. sezone otkriveno je da je epizoda Suckers većinom snimljena u Vegasu tokom decembra 2003, kada su u iznajmljenom prostoru snimali scenu u gothic klubu, a u januaru 2004. neke scene snimljene su u poznatom kasino-hotelu Caesars Palace.
Stil
S ovog aspekta, serija je povukla određene usporedbe prema Quincyju i Dosjeima X. Tehnička oprema i povremeno korištenje futurističke tehnologije nominalno su "prebacili" seriju u žanr naučne fantastike i donijeli joj nagradu Saturn od Akademije naučne fantastike 2004. U mnogim epizodama nalaze se opširne scene u kojima su detaljno prikazani eksperimenti, testovi ili neki drugi tehnički postupci, obično sa minimalnim zvučnim efektima i uz prateću muziku, što je svojevrsna reminiscencija na Nemoguću misiju. Rasvjeta, kompozicija i elementi scenskog aranžmana često su pod velikim utjecajem avangardnog filma.
Muzika
Osnovna muzička tema CSI-a jest "Who Are You", naslovna pjesma s albuma grupe The Who iz 1978, koju autorski potpisuje Pete Townshend, a izvodi Roger Daltrey (obojica članovi spomenute grupe). I ostale CSI-serije također koriste pjesme ove grupe kao svoju osnovnu temu: "Won't Get Fooled Again" (CSI: Miami) i "Baba O'Riley" (CSI: NY). Obje pjesme snimljene su 1971. za album koji nosi naziv Who's Next.
Muzika ima važnu ulogu kroz čitavu seriju. Umjetnici kao što su The Wallflowers, John Mayer, Method Man i Akon (s Obiejem Triceom) nastupili su u nekim epizodama ("The Accused is Entitled", "Built To Kill – Part 1" i "Poppin' Tags"). Pjesma Wallflowersa "Everybody out of the Water" nalazi se na CSI-evom soundtracku. Često se čuje i Mogwai tokom scena izvođenja forenzičkih testova, kao i Radiohead i Cocteau Twins, ali i nekoliko drugih umjetnika i grupa posudilo je svoju muziku CSI-u, uključujući i Rammstein, čija se muzika naročito koristi u epizodama s Lady Heather. U epizodi "Slaves of Las Vegas" iz 2. sezone korišten je Sigur Rós, u dvostrukoj epizodi "Grave Danger" (finale 5. sezone) grupa The Turtles, a u epizodi "Suckers" Marilyn Manson.
Radnja
Serija prati slučajeve forenzičkog odjela policije Las Vegasa, koji ostale kolege obično nazivaju Kriminalistički laboratorij Las Vegasa (Las Vegas Crime Lab). Zuiker je odabrao da seriju smjesti u Las Vegas jer je, kao što je spomenuto u pilot-epizodi, kriminalistički laboratorij u tom gradu drugi najaktivniji u SAD-u, odmah nakon FBI-eve laboratorije u Quanticu (Virginia]]. Odjel rješava slučajeve skoro u potpunosti pomoću forenzičkih dokaza, koji mogu, ali i ne moraju dovesti do zaključka radi li se o ubistvu ili nesretnom slučaju. Bizarni zaključci ovih slučajeva često tjeraju ljude da posumnjaju u moral, vjerovanja i ljudsku prirodu uopće.
U stvarnom svijetu, kriminalistički laboratorij i "obična" policija čine Metropolitansku policiju Las Vegasa, koja se često naziva Las Vegas Metro, ili samo Metro. Zuiker je odabrao da ne koristi naziv Metro u seriji.
Likovi
mini|desno|300px|CSI-ekipa u prvih 8 sezona (redom): Warrick, Sara, Grissom, Catherine, Nick i Brass Gil Grissom (William Petersen) šef je noćne smjene forenzičkog odjela Las Vegasa i forenzički entomolog sa doktoratom iz biologije na UCLA. Poznat je kao veoma temeljit i metodičan naučnik, ali i kao introvertna osoba. Dobro poznaje znakovni jezik (jezik gluhih), a patio je od otoskleroze (naslijedio od majke), ali se podvrgao operaciji. Odgojen je kao katolik, ali ne prakticira vjeru. U finalu 6. sezone "Way To Go" otkriveno je da je u ljubavnoj vezi sa Sarom Sidle. Zaprosio ju je u 8. sezoni, što ona prihvata, ali kasnije odlazi iz serije. Ovaj lik donekle je zasnovan na stvarnom forenzičaru Danielu Holsteinu.
Catherine Willows (Marg Helgenberger) zamjenik je Gila Grissoma na mjestu šefa noćne smjene. Nakon njegovog odlaska preuzela je vodstvo tima. Često se prepire sa Grissomom i Eckliejem kad osjeti da je njen autoritet kompromitiran. U ranijim sezonama Catherine stalno insistira da dobije promociju ili da provodi više vremena sa kćerkom Lindsey. Izrazila je zanimanje prema kolegi Warricku Brownu kada je rekla da je "radost fantazijâ u činjenici da bi se one mogle ostvariti", nakon što je saznala da se Warrick oženio u 6. sezoni. Njen bivši muž Eddie i otac Sam Braun ubijeni su tokom serije. Školovanje na koledžu plaćala je zarađujući kao egzotična plesačica. Ovaj lik zasnovan je na stvarnoj forenzičarki Yolandi McCleary. Potvrđeno je da će nadolazeća, 11. sezona biti posljednja za Helgenberger (pojavit će se u 19 epizoda), koja je u seriji od samog početka.
Nick Stokes (George Eads) smireni je i druželjubivi bivši bejzbolaš i član bratstva iz Dallasa sa diplomom iz krivičnog prava na teksaškom A&M univerzitetu. Zbog toga što je kao dječak bio zlostavljan, njegov lik je prikazan kao saosjećajniji, za razliku od svojih kolega, što mu je donijelo nekoliko ukora sa njihove strane; također, sklon je tome da emotivno pristupi slučajevima. U epizodi Grave Danger Nick je živ zakopan. Preživio je, ali ga je to dosta promijenilo. To je bilo vrlo primjetljivo u epizodi "Gum Drops" kad su ga ponijele emocije tražeći nestalu djevojčicu za koju se smatralo da je mrtva. Bio je, također, i uhođen u epizodi "Stalker" kada je majstor Nigel Crane umislio da je Nick njegov najbolji prijatelj. Jednom je pomogao prostitutki sa kojom se kasnije upustio u vezu. Ubijena je, a on je bio glavni osumnjičeni (epizoda "Boom"). Tečno govori španski jezik. U 1. epizodi 10. sezone (Family Affair) Catherine ga je promovirala u zamjenika šefa noćne smjene.
Greg Sanders (Eric Szmanda) najprije je bio DNK-analitičar. Prošao je obuku i rad na terenu, te je u epizodi "Who Shot Sherlock?" iz 5. sezone i službeno postao član CSI-tima. Unatoč enciklopedijskom znanju iz analize DNK i tragova, još uvijek je neiskusan u terenskom radu i često asistira iskusnijim kolegama. Bio je zainteresiran za brojne žene i iz laboratorija i izvan njega, uključujući i nekadašnju mentoricu i najbolju prijateljicu Saru Sidle. U epizodi "Fannysmackin'" brutalno ga je pretukla jedna banda dok je spašavao drugu žrtvu. Član je Eagle Scouta. Također je napisao i knjigu o historiji Las Vegasa i često ga zaintrigiraju slučajevi koji vuku porijeklo iz "starog Las Vegasa", kojim je tada vladala mafija.
Sara Sidle (Jorja Fox) analitičarka je raznih vrsta materijala i elemenata. Diplomirala je fiziku na Harvardu, a prije Las Vegasa radila je u San Franciscu. Zamijenila je Holly Gribbs nakon što je pomogla u istraživanju njene smrti. U potpunosti je posvećena poslu i ide dokle god se to može samo da bi pravda bila zadovoljena, i za žrtve i za zločince. Često je "hladnog" tona i ponašanja. Otac alkoholičar tukao je nju i njenu majku Lauru, sve dok jednom Laura nije "pukla" i izbola ga do smrti; posljedica toga jesu Sarine emocionalne teškoće kada radi na slučajevima zlostavljanja žena i djece. Nakon očeve smrti i odlaska majke u zatvor, data je na odgajanje u dom za nezbrinutu djecu. Prihvatila je Grissomovu prosidbu u 8. sezoni (epizoda "The Case of the Cross-Dressing Carp"). Nekoliko epizoda poslije (epizoda "Goodbye and Good Luck") Sara napušta tim nakon jednog teškog slučaja. Nije se oprostila sa kolegama ni sa Grissomom, ali mu je ostavila poruku u kojoj kaže da se mora suočiti sa duhovima prošlosti, a to ne može uraditi u Las Vegasu. Vratila se kao gost u 1. epizodi 9. sezone zbog Warrickove smrti ("For Warrick"), kao i u 2. ("The Happy Place"), 5. (Leave out All the Rest) i već spomenutoj "One to Go" (posljednjoj Grissomovoj). U 10. sezoni pojavljuje se u epizodnoj ulozi kako bi popunila prazninu nastalu odlaskom Riley.
Dr. Albert Robbins (Robert David Hall) glavni je okružni patolog. Oženjen je, ima troje djece i blizak je Grissomov prijatelj. On je često jedini koji razumije Grissoma i obrnuto. Na nogama ima proteze, a implicirano je da je noge izgubio u nesreći pokušavajući iskopati pod na mjestu zločina. Hendikepiranost lika vuče porijeklo od samog glumca Halla koji je izgubio noge u saobraćajnoj nesreći.
David Hodges (Wallace Langham) laboratorijski je tehničar i specijalista za razne vrste materijalnih tragova koji je iz Los Angelesa premješten u Las Vegas. Njegov lik seriji daje dozu komike, iako ga većina kolega smatra nepodnošljivim i iritantnim. Uvijek se pokušava dodvoriti Grissomu, koji povremeno oda priznanje Hodgesovoj stručnosti. Prvi put se pojavio u epizodi "Recipe for Murder" iz 3. sezone. Bio je zainteresiran za kolegice iz laboratorija Miu Dickerson i Wendy Simms, a jednom je naveo sve laboratorijske tehničare da pokušaju riješiti (iza Grissomovih leđa) slučaj ubice-maketara, otkrivši pritom ključni trag (epizoda "Lab Rats"). Hodges ima i izvanredno čulo mirisa i može identificirati ključne hemijske spojeve po samom njihovom mirisu.
Riley Adams (u seriji u 9. sezoni; tumači je Lauren Lee Smith) bivša je policajka iz St. Louisa koja je postala forenzičarka. Dolazi u Las Vegas da popuni prazno mjesto u njihovom timu, koji je još potresen ubistvom kolege Warricka Browna. 15. 5. 2008. CBS je izdao obavijest za štampu koja potvrđuje da će se Lauren Lee Smith priključiti glumačkoj ekipi CSI-a u ulozi Riley Adams, ulozi koja bi trebala popuniti prazninu nastalu odlaskom Sare Sidle u prethodnoj sezoni. Prema toj obavijesti, Adams je nonkonformistica koja se priključila policiji iz pobune prema ocu koji je psihijatar. Međutim, ovaj lik "živio" je samo jednu sezonu. Napustila je tim na kraju 9. sezone zbog "nedovoljne podrške i lošeg rukovođenja ekipom" od strane Catherine.
Dr. Raymond Langston (Laurence Fishburne) pomoćnik je šefa noćne smjene i konsultant CSI-tima. O ovom liku CBS je ranije objasnio da "mu je fokus na razumijevanju ponašanja kriminalaca, kako i zašto ljudi rade nasilna djela – tendencije koje on vidi i u sebi. Tokom istrage jednog ubistva, dolazi u kontakt sa CSI-timom i na kraju im se pridružuje kao forenzičar 1. nivoa". Nekad je bio doktor i radio u bolnici. Njegov kolega sa posla ubio je 27 pacijenata i bili su mu predočeni svi dokazi, međutim, to nikad nije riješio. Fishburne se pridružio seriji od 9. epizode u 9. sezoni ("19 Down"), a Grissom je otišao u narednoj epizodi.
Kapetan Jim Brass (Paul Guilfoyle) bio je šef CSI-tima u Las Vegasu dok nije vraćen u Odjel za ubistva u drugoj epizodi. Inače je iz New Jerseya. Nastavlja raditi sa forenzičarima uprkos problemima u 2. sezoni serije sa kćerkom Ellie, koja je ovisnik o drogama i bavi se prostitucijom u Los Angelesu. U epizodi "Ellie" otkriveno je da on nije njen biološki otac (žena ga je varala s njegovim partnerom). Od 2. epizode Brass je kapetan u Odjelu za ubistva i blisko sarađuje sa CSI-timom. Blizak je Grissomov prijatelj kojem je dao pravnu punomoć u slučaju da mu se radi o životu ili smrti, a ima gotovo roditeljski odnos prema Sari Sidle. Često privodi svjedoke i ispituje osumnjičene. U epizodi "Bang-Bang" dvaput je pogođen od strane Williama Cutlera, nakon što ga je uvjerio da pusti taoca.
D. B. Russell (Ted Danson) zamijenio je Catherine na mjestu šefa noćne smjene u 12. sezoni. Prethodno je radio kao forenzičar u državi Washington. Oženjen je i ima sina Charlieja (Brandon Jones).
David Phillips (David Berman), čiji je nadimak "Super Dave", pomoćnik je dr. Robbinsa. Nadimak je dobio nakon što je spasio život žrtve tokom obdukcije (žrtva je još bila živa). Zbog posla kojim se bavi, malo ga šta može uznemiriti, mada su ga u ranijim sezonama kolege zadirkivale zbog pretpostavljenog manjka društvenog života. Ipak, početkom 7. sezone uplovio je u bračne vode. Otkrio je da njegova žena uživa slušati o svim grotesknim detaljima njegovog posla (epizoda "Leapin' Lizards"). Tokom 8. sezone neki znakovi ukazuju na to da supruga pokušava promijeniti njegov izgled. Krajem 9. sezone uspješno je izveo prvu samostalnu obdukciju. U 10. sezoni, kao i Wendy, pridružio se glavnoj glumačkoj postavi serije.
Warrick Brown (Gary Dourdan) bio je audio-video analitičar. Las Vegas mu je rodni grad, a diplomirao je hemiju na UNLV-u. Glavni aspekt Warrickovog lika bila je njegova ovisnost o kockanju od koje se oporavljao, a taj oporavak ometala je činjenica da živi i radi u gradu kocke. U prvoj epizodi serije novi član CSI-tima Holly Gribbs ubijena je radeći na mjestu zločina dok je Warrick bio odsutan, uplaćujući tiket u kladionici. Umalo je izgubio posao zbog toga što ju je ostavio samu na mjestu zločina. Grissomovo prijateljstvo i pomoć jako mu je pomoglo da savlada ovisnost, ali je njegova naglost i temperament bila jedan od Eckliejevih razloga da istraži, a zatim i razdvoji tim noćne smjene u 5. sezoni. Warrick je bio jako privržen rodnom gradu i koristio je svoje kockarsko iskustvo u istragama. Oženio se u šestoj, a razveo u 8. sezoni. U epizodi "For Warrick" otkriveno je da ima dijete. Warricka više neće biti u seriji jer se Dourdan i CBS nisu mogli dogovoriti o uvjetima novog ugovora. Kao rezultat toga, u finalu 8. sezone ("For Gedda") zamjenik šerifa McKeen puca Warricku u vrat i prsa dok sjedi u autu i ostavlja ga da umre. Umire na početku 1. epizode 9. sezone na Grissomovim rukama.
Epizodni likovi
U seriji se pojavljuje dosta epizodnih likova različitih profila (laboratorijski tehničari, detektivi, članovi porodica glavnih likova, kao i neki zločinci).
Gostujući glumci
U seriji je gostovalo i dosta poznatih ličnosti, pjevača i glumaca iz drugih serija. Evo nekih: Steven Baldwin, zvijezda serije Usual Suspects, pojavio se kao Jesse Acheson, protiv koga se vodila istraga u epizodi "Compulsion". Roger Daltrey, frontmen grupe The Who, igrao je nestalog mafijaškog šefa koji se vraća u Las Vegas da se osveti onima koji su ga pokušali ubiti (epizoda "Living Legend").
America Ferrera, zvijezda serije Ružna Betty i Disney Channela, pojavila se u epizodi "Harvest".
Faye Dunaway glumila je poznatu bivšu šou-plesačicu i bivšu ljubav mafijaškog mogula u epizodi "Kiss-Kiss, Bye-Bye".
Danny Bonaduce pojavio se kao Izzy Delancy, prva žrtva ubice-maketara, u dvodijelnoj 1. epizodi 7. sezone "Built to Kill, Part 1", te epizodi "Loco Motives".
Kelly Rowan, iz serije O. C, pojavila se u epizodi "Slaves of Las Vegas" kao Eileen Nilson, supruga čovjeka koji ju je mrzio. Natjerala je djevojku iz podzemnog fetiš-kluba da se ponaša kao ona, što je nagnalo njenog nasilnog muža da je ubije. Kevin Federline (bivši muž Britney Spears) pojavio se u epizodi "Fannysmackin'" kao siledžija poznat kao "Pig" (svinja) i vođa ulične bande koja je nasumično brutalno, a ponekad i fatalno, premlaćivala građane, a najviše turiste u Las Vegasu. U ovoj epizodi banda ozbiljno napada Grega koji pokušava pomoći jednoj od njihovih žrtava. Pig se, također, verbalno obrušava na Nicka i Warricka dok oni istražuju mjesto napada na Grega, što dovodi do manjeg fizičkog sukoba između Piga i Nicka. Ian Somerhalder, Josh Holloway, Elizabeth Mitchell i Harold Perrineau, zvijezde serije Izgubljeni, također su gostovali u CSI-u. Somerhalder je glumio osumnjičenog za ubistvo Tonyja Del Nagra (1. epizoda 3. sezone: "Revenge Is Best Served Cold"). Holloway je 2003. glumio Kennyja Richmonda ("Assume Nothing"), zaposlenika u kasinu koji je na koledžu bio Nickov timski kolega u bejzbolskoj ekipi. Mitchell se pojavila kao Melissa Winters, tužiteljica vezana za invalidska kolica i Sarina prijateljica sa strašnom tajnom (epizoda "One Hit Wonder"), a Perrineau je glumio svećenika nečiste prošlosti koji se podvrgao egzorcizmu i koji je nestao (epizoda "Go To Hell").
Juliette Goglia glumila je Hannah West, čudo od djeteta, koja je "zamutila vodu" u dva slučaja ubistva u koja je bio umiješan njen polubrat. Njeni hladni, proračunati postupci natjerali su Saru da ponovo razmisli o svojoj karijeri, i ona odlazi na kraju također spomenute epizode "Goodbye and Good Luck". Sara ostavlja svoj službeni prsluk za novu forenzičarku Ronnie Lake nakon što je sa njega uklonila etiketu sa svojim imenom i bacila je u kantu za smeće. Prvi slučaj sa Hannah bio je u sezoni 6 (epizoda "The Unusual Suspect").
U seriji su gostovala i 4 glumca iz serije The Shield. Catherine Dent glumila je Danny (ubicu) u epizodi "Who Shot Sherlock?", Kenny Johnson igrao je Lema, vozača Corvette, u epizodi "Time of Your Death", Walton Goggins glumio je Shanea (ubicu) u epizodi "Empty Eyes", a Jay Karnes pojavio se kao detektiv Dutch iz Unutrašnje kontrole u epizodi "For Gedda".
Jamie Hyneman i Adam Savage, autori serijala Mythbusters, pojavili su se kao naučnici-posmatrači u epizodi "The Theory of Everything".
Hip-hoper Method Man pojavljuje se kao Drops u epizodama "Poppin' Tags", "Big Shots" i "Drops Out".
Holt McCallany bio je u epizodi "Young Man with a Horn". Prethodno je glumio detektiva Johna Hagena u CSI: Miamiju.
Zvijezda serije Heroji, Milo Ventimiglia, glumio je Bobbyja u epizodi "Friends & Lovers".
Zvijezda američke verzije serije Ured (The Office), John Krasinski, pojavio se u epizodi "Who Shot Sherlock?".
Shanna Moakler, bivša misica SAD-a, pojavila se u istoj epizodi kao i njen sad već bivši muž Barker.
Allison Scagliotti-Smith, poznata po ulozi Mindy Crenshaw u seriji Drake & Josh, tumačila je zaposlenicu u restoranu brze hrane u epizodi "Deep Fried and Minty Fresh".
Epizode
Prve 4 sezone (kao i deseta) imaju 23, peta 25, a 6., 7. i 9. 24 epizode. Osma ima samo 17 zbog poznatog štrajka scenarista u Hollywoodu. Neke od njih bile su tzv. unakrsne (crossover) epizode sa druge 2 CSI-serije. Dvodijelna unakrsna epizoda sa serijom Bez traga (Without a Trace) emitirana je u SAD-u 8. novembra 2007. Prvi dio bio je u okviru CSI-a, a drugi u okviru Bez traga.
Prijem
U TV-sezoni 2002-03 CBS je postao gledaniji od dotad vodećeg NBC-a, a CSI najgledanija TV-emisija za tu sezonu, a u idućih 5 najgledanija emisija sa scenarijem. Od 2003. serija je i na vrhu najgledanijih dramskih serija u SAD-u, a i u 2007. zadržala se među 5 najgledanijih emisija svake sezone. Finale 5. sezone (Grave Danger), koje je režirao Quentin Tarantino, gledalo je 19. maja 2005. preko 35 miliona ljudi, dvaput više od najbližeg konkurenta na listi. Prema web-stranici TV.com, epizode "Living Doll" (sezona 7) i "Grave Danger" dobile su najveću ocjenu (9,6) od svih CSI-epizoda. Ocjenu 9,5 dobile su "Monster in the Box" (sezona 7) i "For Gedda" (sezona 8), a 9,4 "Goodbye and Good Luck" (sezona 8), "Rashomama" (sezona 6), "Law of Gravity" (sezona 7), "Gum Drops" (sezona 6), "Bloodlines" (sezona 4), "Play With Fire" (sezona 3) i "Stalker" (sezona 2).
Reakcija javnosti
Popularnost serije dovela je do pojave mnogih web-stranica, internet-foruma i velike količine umjetnina koje su izradili ljubitelji serije – oni su drugi po broju napisanih priča (preko 19.000), odmah iza ljubitelja serije Buffy, ubica vampira. 27. septembra 2007, nakon 1. epizode 8. sezone, minijutarna maketa Grissomovog ureda (koju su gledaoci vidjeli da pravi u 7. sezoni) stavljena je na eBay. Aukcija je završena nakon 10 dana, a maketa je prodana za 15.600 $. CBS je novac donirao udruženju CASA (nacionalno udruženje koje podržava i promovira sudski određene zastupnike zlostavljane i zanemarene djece). U augustu 2007, nakon što su se pojavile glasine da Jorja Fox napušta seriju, počela je "narodna" kampanja, koju je pokrenuo jedan internet-forum. Mnogi od 19.000 njegovih članova dali su doprinos kampanji, skupivši preko 8.000 $ za poklone i praktične šale namijenjene čelnicima CBS-a te producentima i scenaristima CSI-a. Neke od tih šala bile su svadbena torta za Carol Mendelsohn, 192 čokoladice u obliku insekata sa porukom "CSI Without Sara Bugs Us" ("CSI bez Sare dosadan je k'o insekt" /bug = insekt) za Narena Shankara ili avion koji je nekoliko puta preletio iznad Universalovih studija sa porukom "Slijedite dokaze – zadržite Jorju Fox u CSI-u". Bilo je i protesta na način da se producentima poštom šalje 1 dolar kako bi se sačuvao Jorjin ugovor "1 po 1 dolar". Od početka kampanje (29. septembra 2007) do 16. oktobra 2007. više od 20.000 pisama sa novcem i lecima iz 49 zemalja stiglo je na adresu Universala i sjedišta CBS-a u New Yorku. Fox i Mendelsohn odlučile su donirati taj novac udruženju CASA.
Kritika zbog tematike nasilja i seksa
Serija je često kritizirana zbog nivoa i neopravdanosti prikazivanja nasilja i seksualnih sadržaja. Zajedno sa druge 2 CSI-serije, pomakla je granice onoga što se smatralo prihvatljivim za prikazivanje na udarnoj TV-mreži. Serija ima dosta epizoda sa tematikom seksualnog fetišizma i drugih oblika seksualnog zadovoljavanja (vidi naročito lik Lady Heather, koja je profesionalna domina). Televizijsko vijeće roditelja (PTC) ocijenilo je CSI jednom od najgorih emisija za prikazivanje u udarnom terminu skoro u svakoj sezoni od CSI-eve druge , a najgorom nakon sezona 2002/03 i 2005/06. Vijeće je i neke epizode predložilo za najgore TV-emisije u sedmici     Pored toga, epizoda "King Baby" iz februara 2005, koju je PTC imenovalo najuvredljivijom TV-emisijom sedmice, navela je PTC da počne kampanju za podnošenje pritužbi Federalnoj komisiji za komunikacije (FCC) zbog ove epizode. Do danas je uloženo oko 13.000 pritužbi na ovu epizodu. PTC je, također, zatražio od Cloroxa da povuče svoje reklame iz CSI-a i CSI: Miamija zbog tematike nasilja u ovim serijama.
Reakcija organa zakona
Druga kritika na račun serije tiče se prikazivanja policijskih procedura za koje neki odlučno smatraju da nije u skladu sa stvarnošću. Npr, forenzičari u seriji ne samo da istražuju mjesta zločina (kao što to čine stvarni forenzičari) već vrše racije, učestvuju u potjerama i hapšenju osumnjičenih, ispituju osumnjičene i rješavaju slučajeve, što spada u odgovornost policajaca i detektiva, a ne forenzičkog osoblja. Ipak, neki detektivi također su i školovani forenzičari, iako je to jako rijetko u stvarnom životu. Puštanje CSI-osoblja da učestvuje u detektivskom poslu smatra se neumjesnom i nevjerovatnom praksom jer bi to kompromitiralo nepristrasnost naučnih dokaza. CSI dijeli ovu karakteristiku sa sličnom britanskom serijom Nijemi svjedok (Silent Witness). U okviru stvarne lasvegaske policije forenzičari rade za bilo koju kompaniju koju unajmi okrug Clark, najčešće za Institut za istraživanje pustinje (DRI), koji se nalazi blizu kampusa UNLV-a. Također, gradovi Sjeverni Las Vegas i Henderson i ostali okruzi i općine u blizini ne dozvoljavaju lasvegaskoj policiji ili kompanijama koje rade za nju da uđu u njihovu jurisdikciju, osim ako se zločin desio na granici gradova i/ili općina. Dalje, forenzičari koji su pod ugovorom sa lasvegaskom policijom ne idu u druge okruge niti bilo gdje drugo u Nevadi zbog toga što svaki okrug ima različite zakone u pogledu toga šta se smatra organom zakona ili kriminalističkom službom u dotičnom okrugu. Neki okružni javni tužioci kritizirali su seriju zbog toga što javnosti daje netačnu sliku o tome kako policija rješava zločine. Žrtve i njihove porodice dolaze i očekuju trenutne rezultate nekih od procedura prikazanih u seriji, kao što su DNK-analiza ili provjeravanje otisaka prstiju, dok u stvarnom životu ove procedure mogu trajati danima ili čak sedmicama. Javni tužioci navode da se smanjio stepen donošenja konačne presude u slučajevima sa malo fizičkih dokaza najviše zbog utjecaja CSI-a na članove porote. Međutim, nisu sve krim-službe tako kritične – ustvari, mnogi forenzičari pozitivno su ocijenili utjecaj serije i uživaju u svojoj novoj reputaciji "nepobjedivosti". U Velikoj Britaniji policajci za mjesto zločina, prethodno opterećeni pomalo "klovnovskom" skraćenicom SOCO (Scene Of Crime Officers), sada sami sebe nazivaju CSI-evcima. Policije nekih gradova (npr. Norfolk) otišle su čak toliko daleko da su promijenile ime jedinice u "Crime Scene Investigation". Također, desio se masovni porast broja aplikanata na regrutiranja i programe obuke, sa daleko većim obimom ljudi koji su zainteresirani za ono što se nekad smatralo zaostalim u naučnom pogledu.
LGBT polemike
LGBT (engl. skr. za Lesbian, Gay, Bisexual and Transgender) zajednica kritizirala je seriju zbog negativnog prikazivanja LGBT likova. Međutim, pošto su većina jednoepizodnih likova u seriji – zbog same njene prirode – kriminalci, osumnjičeni ili žrtve, prirodno je da su svi od navedenih gostujućih likova prikazani u ne baš pozitivnom svjetlu. Uprkos općem nezadovoljstvu, epizoda "Ch-Ch-Changes" (sezona 5) pozitivno je primljena u transseksualnoj zajednici. Dalje, u epizodi "Iced" iz iste sezone pojavljuje se jedan od samo nekoliko otvorenih homoseksualnih likova u seriji koji nisu bili žrtve ili zločinci (bio je žrtvin susjed).
Franšiza (licenca)
Poput NBC-jeve franšize Zakon i red, CBS je pokrenuo vlastitu franšizu počevši u septembru 2002. sa serijom CSI: Miami. Još jedna serija pokrenuta je 2 godine poslije: CSI: NY. Od 2015. Počet će i CSI: Cyber. Također je napravljeno dosta stripova, videoigara i romana baziranih na ovim serijama. Serija se našla u istom "svijetu" sa drugom CBS-ovom policijskom serijom Bez traga tokom unakrsnih epizoda prikazanih početkom novembra 2007. Slično je bilo i sa serijama CSI: NY i Zaboravljeni slučaj. William Petersen potvrdio je postojanje planova za CSI-film u kojem bi glavni lik bio Grissom, međutim, to se nije realiziralo.
"CSI-efekt"
Termin "CSI-efekt" (ponekad nazvan i "CSI-sindrom") odnosi se na fenomen da su popularne TV-serije, kao što su sva tri CSI-a, Zakon i red, Nijemi svjedok, Ispitujući Jordan (Crossing Jordan) i Buđenje mrtvih (Waking the Dead), žrtvama zločina i članovima porota povećale očekivanja od forenzičke nauke, naročito istraživanje mjesta zločina i DNK-testiranje. Za ovaj fenomen se govori da je promijenio način na koji se mnoga suđenja danas predstavljaju u tome što su tužioci pod pritiskom da na sudu izlože više forenzičkih dokaza.
"CSI: Iskustvo"
25. maja 2007. čikaški Muzej nauke i industrije otvorio je izložbu u čast CSI-a, nazvanu "CSI: Iskustvo" ("CSI: The Experience"). Tu je, također, i web-stranica za one koji ne mogu posjetiti izložbu koju je dizajnirao Centar univerziteta Rice za tehnologiju u podučavanju i učenju.
Vozila
Po dogovoru za plasman visokoprofilnih proizvoda General Motors donirao je dva terenca GMC Yukon XL Denali policijama Los Angelesa i Las Vegasa. Isti modeli modificirani su i korišteni u seriji kao "jedinica za mobilnu analizu" u finalu 5. sezone "Grave Danger". Visina im je promijenjena za 15 cm u odnosu na standardni model, omogućujući tako da vrata prtljažnika štite likove od kiše, te da se u prtljažnik i zadnji kraj smjesti mobilni laboratorij sa laptopima, alatnim kutijama i skladištem za dokaze. U epizodi "Grissoms's Divine Comedy" Warrick vozi crni hibridni Yukon XL/Denali.
SAD
Napomena: Nova TV-sezona na svakoj američkoj TV-mreži počinje krajem septembra, a završava polovinom maja.
Velika Britanija
Epizode se emitiraju četvrtkom u 21. 00. na kanalu FIVE na britanskoj zemaljskoj mreži. Broj gledalaca kreće se oko 4 miliona. Reprize su tokom sedmice na FIVE USA, a broj gledalaca je oko 2 miliona.
Nagrade
Nagrade ASC-a:
Nagrada Saturn:
Nagrada Udruženja TV-glumaca:
Nominacije
Osim osvojenih nagrada, serija je bila nominirana za još 28 Emmyja u 12 kategorija, kao i za Zlatni globus, Nagradu Udruženja TV-glumaca, Nagradu Udruženja američkih scenarista, Nagradu Udruženja režisera te Nagradu Udruženja američkih producenata.
Regija 1
Ova regija obuhvata SAD (s Portorikom) i Kanadu.
Izdanja za SAD distribuira Paramount Home Entertainment, a za Kanadu Alliance Atlantis. Izdanje 1. sezone razlikuje se od ostalih sezona po tome što je dostupno samo u 1.33:1 ili 4:3 formatu, a ne u 1.78:1 ili 16:9, što je standardni format HDTV-a. Pošto je serija počela 2000. godine, moguće je da snimana na taj način, a naredne sezone bile su prve koje su prebačene u "široki" format. Prva sezona, također, jedina nema Dolby Digital 5.1 audiosistem, već ima stereo zvuk.
Regije 2 i 4
Regija 2 obuhvata sve evropske zemlje (osim Rusije, Bjelorusije i Ukrajine), Grenland, Arapski poluotok, Kavkaz, Iran, Egipat, Južnoafričku Republiku, Gvajanu i Japan. U regiju 4 ulaze Srednja i Južna Amerika (osim Gvajane), Australija, Novi Zeland, Papua Nova Gvineja i još neke manje polinezijske države.
U ovim regijama DVD-izdanja izlaze tako što se svaka sezona izdaje u 2 dijela (svaki ima 11 ili 12 epizoda sa posebnim dodacima) prije nego što se konačno prodaju "u jednom komadu". Nakon što su kasnila skoro 12 mjeseci za izdanjima u regiji 2 nakon prve 4 sezone, izdanja u regiji 4 izlaze sve brže jer distributeri jednostavno izdaju cijelu sezonu 5 odjednom. Regija 2
Regija 4
Blu-ray izdanja
12. maja 2009. Paramount Home Entertainment izdao je 1. sezonu na HD Blu-ray disku. Za razliku od DVD-izdanja, ovo je bilo u originalnom širokoekranskom formatu, uz 7. 1. surround zvuk.
Ostala izdanja
CSI-franšiza doživjela je izdanje i u obliku igara za mobitele. U jesen 2007. CBS se udružio sa proizvođačem igara Gameloftom kako bi se CSI "ubacio" na mobitele. Prva takva igra bila je CSI: Miami. U njoj "učestvuju" Horatio Caine, Alexx Woods i Calleigh Duquesne, koji uz igračevu pomoć pokušavaju riješiti ubistvo u South Beachu. Igra je, također, dostupna za "skidanje" na različitim iPod uređajima.
U proljeće 2008. Gameloft i CBS izdali su CSI: Crime Scene Investigation – The Mobile Game. Igra je bazirana izvan originalne serije, a ima jedinstvenu karakteristiku u tome što igrač može primati pozive u toku igre koji mu daju napomene i tragove o mjestu zločina i dokazima. Što se tiče same priče, autori igre sarađivali su sa Zuikerom kako bi radnja i dijalozi bili u skladu sa stilom serije.
Videoigre
Las Vegas
Miami
New York
Sjemensko uže
Sjemeno uže ili sjemenska vrpca (lat. Funiculus spermaticus) je naziv za užastu strukturu kod muških jedinki formiranu od sjemenovoda i tkiva koje ga okružuje, a pruža se od trbušne šupljine do testisa. Pored sjemenovoda u užetu su smješteni: arterije (testukularna, deferencijalna i kremaster), nervi, limfni sudovi i ostaci processus vaginalisa.
Sjemeno uže je osjetljivo na uvrtanje, kada se testis uvrne unutar skrotuma i prekine dotok krvi. Uvrtanje može dovesti do odumiranja testisa.
Struktura
Spermska vrpca učvršćena je u tri sloja tkiva:
Normalni prečnik spermatske vrpce je oko 16 mm (raspon od 11 do 22 mm).
Sastav
Pampiniformni pleksus, testisna arterija, kremasterska arterija, arterija duktus deferens, limfni sudovi, testisnii simpatički živci i ductus deferens, izlaze duboko do unutrašnje spermatske fascije. Ilioinguinalni živac teče po površini vanjske spermatske fascije.
Klinički značaj
Sadržaj trbušne šupljine može se strpati u ingvinalni kanal, stvarajući indirektnu ingvinalnu herniju.
Varikozne vene spermatske vrpce nazivaju se varikokela. Iako često asimptomatsko, otprilike kod svake četvrte osobe s varikokelom negativno je uticala na plodnost.
Mornarica
Mornarica je zajednički naziv za brodove i plovila neke države - koji služe u ratne, trgovačke ili neke druge svrhe - te njihove posade, pomorske institucije, instalacije i njihovo osoblje na kopnu.
Jedrilica
desno|mini|250px|Dijagram jedrilice
Izraz jedrilica se u pomorstvu obično koristi za čamce koji za pogon pomoću jedara koriste vjetar.
Danas su čamci koji koriste jedra prilična rijetkost, osim ukoliko ne služe za sport i rekreaciju, te je jedrilica postala gotovo sinonim za sportsku jedrilicu.
Mornarica
Dijeli se na:
Mornarica se ponekad koristi za izraz za ratnu mornaricu.
Jedrilica
Najpoznatije vrste jedrilica su:
Postoji veliki broj različitih vrsta jedrilica. Osim po veličini, jedrilice se mogu razlikovati i po:
Bunar
thumb|Bunar Bunar je vještački objekt za kaptažu podzemne vode.
thumb|Bunar u njemačkom manastiru "Kloster Wald" thumb|Stari bunar u [[Međimurje|Međimurju]] On predstavlja vertikalni hidrogeološki objekat izveden u tlu čija namjena je eksploatacija ili osmatranje podzemnih voda. Za izradu bunara koriste se metode kao što su iskop, bušenje sa jezgrovanjem ili bušenje.
Prema tipu izdani
U zavisnosti od tipa izdani koje koriste mogu biti: obični, arteski (pod pritiskom) i subarteski.
Gradnja
Jedan od načina je da se kopanjem u različitim materijalima zemljine površine kao što je zemlja kopaju okomite okrugle rupe promjera do 2,5 m  različitih dubina kojoj se stijenke oblažu u kamen ili betoniraju da bi se spriječilo odronjavanje okolnog materijala i ulaska onečišćenja kroz porozne stijenke. Ovaj način izrade bunara najčešći je u područjima gdje je tlo zemljano.
Treći način je da se u nepropusnom materijalu (kamen, ilovača) pronađe prirodno udubljenje koje se oblikuje u oblik bunara nadsvođenjem i obradom rubnih dijelova stijenki.
Akumuliranje vode
Bunari akumuliraju vodu na više načina,a najčešći je da su spojeni sa olucima različitih objekata koji svojim krovnim površinama kišnicu sakupljaju i olucima odvode do bunara. Drugi način sakupljanja kišnice je uz pomoć terena prilagođenog da svojom površinom prikuplja i usmjerava vodu u bunar. Najrijeđi način je način na koji funkcionoraju arteški bunari a to je iskorištavanjem "žive" vode tj. prirodnih podzemnih izvora vode.
Akumuliranje vode se vrši tokom kišne sezone tako da se u sušnom razdoblju mogu koristiti zalihe vode gotovo neograničeno naročito kod bunara većih dimenzija i arteških bunara.
Leukon
Leukon je najsloženiji tip građe spužve, kod koga je mezogleja razvijena više nego kod prostijih, askon i sikon tipa. Spužve leukon tipa građe dostižu najveće dimenzije, od nekoliko centimetara do preko 1 metra. Kod leukon spužve protok vode se ostvaruje kroz kompleksnu mrežu kanala u krupnom tijelu spužve. U ovakvoj mreži kanala obrazuju se mnogobrojne sitne komora obložene hoanodermom, umesto radijalnih kanala kod sikon tipa.
Sferične komorice sa hoanocitama se nalaze na prelazu dovodnih u odvodne kanale. Veliki spongocel i jedan oskulum, koji su prisutni kod askon i sikon tipova građe, ovdje su zamijenjeni izlaznim kanalima malih prečnika i često većim brojem oskula. Komore sa hoanocitama su veoma brojne - u 1mm3 tela leukon spužve nalazi se oko 10000 komorica, svaka sa oko 60 hoanocita. Ovim je znatno povećana površina hoanoderma istovremeno smanjujući zapreminu vode koja treba da se pokreće.
Tok vode kroz leukon spužvu ide na sljedeći način: dovodni kanal - prozopile - komore sa hoanocitama - apopile - odvodni kanali - veći odvodni kanali - oskula.
Cigla
mini|Cigla Cigla ili opeka jest zidni građevinski materijal koji se dobija formiranjem, sušenjem i pečenjem plastične smjese glinenog materijala, pijeska i vode. Opeka je najmasovniji proizvod keramičke industrije.
Mars 3
Mars 3 je sovjetska sonda lansirana s ciljem istraživanja Marsa. Lansiran je 28. maja 1971.
Identična kao i prethodnik Mars 2, sonda se sastojala od orbitera i lendera. Cilj misije je bio snimanje površine i oblaka, mjerenje temperature, istraživanje topografije, sastava površine, mjerenja atmosfere, magnetnih polja i sunčevog vjetra. Misija je postala značajna po tome što je po prvi put ostvareno "mehko" slijetanje na površinu Marsa. Uprkos tome uspjehu, lender je funkcionisao svega 20 sekundi od aktiviranja a za to vrijeme je na Zemlju poslao jednu fotografiju, niske rezolucije,niske razlučivosti, na kojoj je nemoguće ništa identifikovati. U tom kratkom javljanju, prenio je neke podatke o atmosferi i sastavu tla, ali se više nije nikad javio. Pretpostavlja se da su nezabilježeno snažne pješčane oluje teško oštetile sondu koja je preživjela samo tih nekoliko sekundi.
Dio lendera bio je i 4,5 kg težak rover koji je s lenderom bio spojen putem 15 m dugog kabla. Zbog brzog gubitka lendera, rover nije aktiviran.
Trap
Trap je vrsta muzike koja je nastala tokom 1990-ih godina u južnom dijelu Sjedinjenih Američkih Država. Sa gomilom promjena u muzičkoj industriji koje su se učestalo dešavale od početka drugog milenija, došao je red i na rap muziku. Jedan od najvećih derivata jeste upravo trap muzika. Tipični instrumenti su bubanj, sintisajzer i udaraljke.
Karakteristike
Trap muzika je definirana svojim zlokobnim, sumornim i odlučno-kreiranim epitetom, muzike i teksta koji variraju prema izvođaču. Tekstovi pjesama su najčešće povezani sa teškim životom, a kasnije migrira u promociju nekih drugih vrijednosti. Njen tempo iznosi od 100 do 176 BPM, a prosječan je 140 BPM. Princip je isti, repuje se preko matrica, a razlika je u tome što su trap matrice daleko sporije, a samim tim i lakše za repovanje. To je, naravno, ohrabrilo mnoge da se oprobaju i proslave. Korijeni trapa vežu se obično uz DJ Screwa i njemu slične tipove s američkog Juga i tamošnje chopped and screwed estetike, koja je bila dosta popularna u drugoj polovini devedesetih godina prošlog vijeka. Na to se početkom prošlog vijeka nadovezala nova generacije južnjačkih repera koji su muziku ispolirali što po pitanju lirike, što produkcijski: Young Jeezy, Gucci Mane, Waka Flocka, Flame, Lex Luger, pa i T.I. koji je svoj album 2003. naslovio Trap Muzik.
Historija
Pojam "trap" se odnosi na mjesto gdje se droga nabavlja i preprodaje, te kako je teško pobjeći iz takvog života. Izraz je nastao u Atlanti (Georgia), gdje su reperi Cool Breeze, Dungeon Family, Outkast, Goodie Mob i Ghetto Mafia bili neki od prvih koji su koristili termin "trap" u svojoj muzici. Tokom ranih, do sredine 2000-ih, ta se muzika počela pojavljivati kao žanr nakon brojnih uspjeha niza albuma i singlova s tekstovima koji pokrivaju novac, kao i razne načine sa kojima se promoviše moć određenog izvođača ili organizacije. A ono što je važnije od toga je da se kroz tekstove provlače i detaljno saopštavaju načini ili recepti za postizanje moći i željenog bogatstva. Te recepte vezuje nekoliko „začina“: droga, ubistva, krađe, sex, skup život i raskoš.
Poznatiji svjetski trap producenti
Poznatiji producenti trap muzike su Diplo, TNGHT, Baauer, Keys N Krates, Bro Safari, Luminox, Flosstradamus, RL Grime, Yellow Claw, te mnogi drugi.
Balkanski trap i domaći treperi
Na prostoru Balkana prvi trap izvođači su bili Corona i Rimski koji su postigli zapažen uspjeh sa albumom "Gethoven" iz 2015. godine. Reper Fox je 2013. godine prešao na trap muziku i stekao popularnost numerom "Ceo dan". Coby se pored repa oprobao i u trapu. Javnosti je postao poznat kada se našao u ulozi pjevača u pjesmi "Ideš za Kanadu" koju je 2015. godine snimio zajedno sa THCF-om. Relja i Nikolija su pobornici modernog trap zvuka. Surreal se proslavio 2018. godine kada je objavio pjesmu "Ja sam u gasu" koju je izveo u duetu sa Foxom, što je jedan od najvećih trap hitova. Reper Mili je zajedno sa Surrealom snimio EP "Malo jači gas". Nešto kasnije stižu Klinac, Albino, Zram, 77, te mnogi drugi.